ฟันผุในร่องซอกฟันหน้า ต้องดูแลรักษายังไงให้ฟันกลับมาเป็นเหมือนเดิมคะ
สวัสดีค่ะ เมื่อเกิดฟันผุขึ้น หากยังผุไม่ลึกเกินชั้นเคลือบฟัน ก็จะยังไม่มีอาการอะไร แต่หากผุลึกเกินชั้นเคลือบฟันลงไปจนถึงชั้นเนื้อฟัน จะทำให้มีอาการเสียวฟัน และเกิดอาการปวดเวลาเคี้ยวอาหารได้ และหากฟันผุลึกลามไปถึงชั้นโพรงประสาทฟัน จะทำให้มีอาการปวดมากได้ หากทิ้งไว้ไม่รักษา เชื้อโรคก็จะยิ่งลงลึกและอาจทำให้เกิดเป็นฝีหนองที่ปลายรากฟัน ส่วนตัวฟันก็จะโยกหลุดไปในที่สุดดังนั้น เมื่อเกิดฟันผุขึ้น ก็ควรไปพบทันตแพทย์ค่ะ ซึ่งขึ้นอยู่กับว่าฟันที่ผุนั้น ผุจนถึงรากฟันหรือไม่ หากไม่มี ก็จะสามารถรักษาโดยการอุดฟันได้ หากไม่อุดฟัน ก็จะมีโอกาสที่ฟันจะผุลุกลามมากขึ้นได้ และในที่สุดก็จะสุญเสียฟันไปได้ ในกรณีที่มีการผุจนถึงรากฟัน ทันตแพทย์ก็จะทำการรักษารากฟันก่อนค่ะ หลังจากนั้นจึงทำการบูรณะตัวฟันให้กลับมาใช้งานได้ตามปกติส่วนการดูแลเพื่อไม่ให้ฟันซี่อื่นผุเพิ่ม รวมถึงซี่ที่ไปรักษาแล้วไม่ให้ผุขึ้นมาอีก ได้แก่ การแปรงฟันทุกครั้งหลังทานอาหาร แปรงอย่างน้อย 3-5 นาที และควรแปรงลิ้นด้วย และควรใช้ไหมขัดฟันอย่างน้อยวันละ 1 ครั้ง หลีกเลี่ยงการทานของหวานต่างๆ ห้ามอมลูกอมที่มีน้ำตาล เป็นต้น และควรไปพบทันตแพทย์เพื่อดูแลสุขภาพช่องปากอย่างน้อยปีละ 1-2 ครั้งค่ะ